b'\n_START_ARTICLE_\nKrvavi mle\xc4\x8dnik\n_START_SECTION_\nOpis\n_START_PARAGRAPH_\nKrvavi mle\xc4\x8dnik zraste v vi\xc5\xa1ino od 30 do 120\xc2\xa0cm. Listi so globoko deljeni, dolgi 30\xc2\xa0cm in nazob\xc4\x8dani. Rastlinski sok je svetlo motno rumen. Cvet sestavljajo 4 rumeni ven\xc4\x8dni listi (posamezen ven\xc4\x8dni list je dolg pribli\xc5\xbeno 1\xc2\xa0cm), z dvema \xc4\x8da\xc5\xa1nima listoma. Rastlina cveti od maja do julija. Semena so majhna in \xc4\x8drna s pritrjenimi elaiosomi, ki privla\xc4\x8dijo mravlje, da raznosijo semena (mirmekohorija). V naravi obstaja tudi mutirana vrsta rastline z dvema cvetovoma. Velja za agresivno, invazivno rastlino, ki jo lahko najdemo v gozdovih in na poljih. Preden seme vzkali ga po\xc5\xa1kropimo ali izpulimo in s tem zatremo njeno \xc5\xa1irjenje.\n_START_SECTION_\nFarmakologija\n_START_PARAGRAPH_\nV zmernih dozah so vsi deli rastline toksi\xc4\x8dni|. Vsebuje namre\xc4\x8d \xc5\xa1tevilne izokinoline, alkaloide. V ustreznih odmerkih pa je \xc5\xa1iroko terapevtsko uporabna. Glavni alkaloid prisoten v zeli in koreninah je koptisin. Ostali alkaloidi so \xc5\xa1e berberin, celidonin, sanguinarin in celeritrin. \xc5\xa0e posebej toksi\xc4\x8den je sanguinarin, smrtna doza je 18\xc2\xa0mg na kg telesne te\xc5\xbee. Kljub tak\xc5\xa1ni akutni toksi\xc4\x8dnosti je sanguinarin prisoten v tako nizkih koli\xc4\x8dinah, da bi za dozo, ki ustreza LD50 mogli zau\xc5\xbeiti ve\xc4\x8d kot 50g surove zeli. Prisotni so tudi derivati kafeinske kisline._NEWLINE_U\xc4\x8dinki sve\xc5\xbeega zeli\xc5\xa1\xc4\x8da imajo \xc5\xa1ibko analgeti\xc4\x8dno, kolagogi\xc4\x8dno, antibakterijsko, antikarcinogeno in sedativno delovanje ter vpliv na centralni \xc5\xbeiv\xc4\x8dni sistem. V \xc5\xbeivalskih testih je krvavi mle\xc4\x8dnik izkazoval citostati\xc4\x8dne u\xc4\x8dinke. Opazili so tudi stimulativni u\xc4\x8dinek na imunski sistem. Nekatere \xc5\xa1tudije so pokazale, da lahko enak u\xc4\x8dinek dose\xc5\xbeemo z ekstrakcijo alkaloidov. Alkaloidi uporabljeni peroralno ali intravensko v mi\xc5\xa1ih povzro\xc4\x8dajo togost. Pri zajcih pa povzro\xc4\x8dijo ohlapnost in zni\xc5\xbeanje tonusa gladkega mi\xc5\xa1i\xc4\x8devja. Pri \xc5\xbeabah, ma\xc4\x8dkah in psih alkaloidi stimulirajo srce in plju\xc4\x8da, pojavi se porast krvnega tlaka in \xc5\xa1irjenje arterij._NEWLINE_Mle\xc4\x8dek se lahko uporablja za celjenje majhnih odprtih ran. Zgodnje \xc5\xa1tudije krvavega mle\xc4\x8dnika so pokazale, da povzro\xc4\x8da kontaktni dermatitis in vnetje o\xc4\x8di, zlasti, \xc4\x8de pridemo v stik z rde\xc4\x8dim do rumenim mle\xc4\x8dkom. Na \xc5\xbeivalskih \xc5\xa1tudijah tak\xc5\xa1nih u\xc4\x8dinkov niso opazili. Pri testu na o\xc4\x8desu zajca se znaki vnetja niso pojavili. Mle\xc4\x8dek lahko pusti znamenje, ki pa ni trajno. Znamenja na prstih roke lahko povzro\xc4\x8dijo dra\xc5\xbeenje o\xc4\x8di ob vstavljanju kontaktnih le\xc4\x8d ali praskanju o\xc4\x8di. V primeru da katerikoli del rastline povzro\xc4\x8di vnetje o\xc4\x8di, si jih takoj speremo pod teko\xc4\x8do vodo in, \xc4\x8de je potrebno, poi\xc5\xa1\xc4\x8demo medicinsko pomo\xc4\x8d. Mle\xc4\x8dek pu\xc5\xa1\xc4\x8da made\xc5\xbee tudi na obla\xc4\x8dilih.\n_START_SECTION_\nZeli\xc5\xa1\xc4\x8darstvo\n_START_PARAGRAPH_\nV terapevtske namene se uporabljajo zunanji deli in korenine krvavega mle\xc4\x8dnika. Dele rastline, ki so nad zemljo, nabiramo v \xc4\x8dasu cvetenja ter jih posu\xc5\xa1imo pri visokih temperaturah. Korenino izkopavamo jeseni, med avgustom in oktobrom ter jo posu\xc5\xa1imo. Uporabimo lahko tudi sve\xc5\xbeo koreniko. Krvavi mle\xc4\x8dnik je peko\xc4\x8d in grenkega okusa. Izlo\xc4\x8dek ima narkoti\xc4\x8den vonj._NEWLINE_Pripravke dobimo z alkoholno in vodno ekstrakcijo (\xc4\x8daj). Povpre\xc4\x8dna dnevna doza je 2 do 4 g, kar je ekvivalent 12 do 13\xc2\xa0mg vseh alkaloidov. Dnevna doza teko\xc4\x8dih ekstraktov je 1 do 2 ml v razmerju 1:1 25\xc2\xa0% alkoholnega ekstrakta, najve\xc4\x8d trikrat na dan. Pri pripravi vro\xc4\x8dih \xc4\x8dajnih infuzov damo 1,5 polne \xc4\x8dajne \xc5\xbeli\xc4\x8dke v vrelo vodo in pustimo 10 min. Pijemo lahko trikrat na dan._NEWLINE_Krvavi mle\xc4\x8dnik so uporabljali Romi za osve\xc5\xbeitev nog; moderni zeli\xc5\xa1\xc4\x8darji ga uporabljajo zaradi odvajalnih u\xc4\x8dinkov. V Rusiji in drugih dr\xc5\xbeavah ga uporabljajo za odstranjevanje kurjih o\xc4\x8des, papilomov in drugih nepravilnosti na ko\xc5\xbei. Uporablja se tudi za odstranjevanje bradavic in kurjih o\xc4\x8des. Podobno kemijsko sestavo in terapevtsko uporabnost ima Sanguinaria canadensis (rde\xc4\x8di koren oz. \xc4\x8da\xc5\xa1ica), zlasti pri zdravljenju bradavic in kurjih o\xc4\x8des._NEWLINE_Zaradi rahlega sedativnega delovanja, so v preteklosti krvavi mle\xc4\x8dnik uporabljali za zdravljenje astme, bronhitisa in oslovskega ka\xc5\xa1lja. Antispazmoliti\xc4\x8den u\xc4\x8dinek zeli\xc5\xa1\xc4\x8da izbolj\xc5\xa1a pretok \xc5\xbeol\xc4\x8da v \xc5\xbeol\xc4\x8dnem mehurju zato se z njim zdravi \xc5\xbeol\xc4\x8dne kamne in bole\xc4\x8dine v \xc5\xbeol\xc4\x8dnem mehurju. \xc5\xbde v \xc4\x8dasu Plinija starej\xc5\xa1ega in Dioskorida (1 stoletje po Kr.) so zeli\xc5\xa1\xc4\x8de uporabljali kot detoksifikacijsko sredstvo. Korenino so \xc5\xbeve\xc4\x8dili za laj\xc5\xa1anje zobobola.'